दुकान पर बैठे कारिंदे उसके भाई को पीटकर किया घायल, जांच शुरू
पीएनबी के एटीएम रूम में नहीं थे सीसीटीवी और हूटर
भूनारोड पर पंजाब नेशनल बैंक के एटीएम को वैल्डिंग मशीन से काटकर साढ़े 17 लाख रुपये की नकदी चोरी करने के मामले में पुलिस की प्राथमिक जांच में पता चला है कि एटीएम पर पुख्ता सुरक्षा बंदोबस्त नहीं थे। इस लापरवाही के लिए पुलिस अब बैंक या जिम्मेदार सिक्योरिटी कंपनी के खिलाफ कार्रवाई की तैयारी में है। पुलिस का कहना है कि एटीएम की सुरक्षा के संदर्भ में जारी आरबीआई की गाइडलाइंस को देखा जा रहा है और गाइडलाइंस के मुताबिक जिसकी भी लापरवाही साबित होगी उसके खिलाफ सख्त एक्शन लिया जाएगा।
पुलिस की प्राथमिक जांच में बताया गया है कि कर्नल पब्लिक स्कूल के बाहर जिस एटीएम को चोरों ने निशाना बनाया उसमें सीसीटीवी नहीं था। इसके अलावा ना ही एटीएम पर कोई हूटर था जिससे की चोरों के बारे में अलर्ट सिग्नल मिल सकता।
एटीएम पर रात्रि समय में गार्ड की नियुक्ति ना होने की वजह को भी चेक किया जा रहा है। एटीएम मशीन को वैल्डिंग मशीन से काटा गया जिससे कहीं ना कहीं यह भी संकेत हैं कि आरोपी एटीएम मशीन के बारे में जानकारी रखते हैं और किसी जानकार का इस वारदात में हाथ हो सकता है। एटीएम मशीन को वैल्डिंग से काटकर करीब साढ़े 17 लाख रुपये निकाले गए।
मौके पर एटीएम में कैश डालने वाली कंपनी रेडियंट कैश मैनेजमेंट चेन्नई के एरिया प्रबंधक मनजीत सिंह ने टीम के साथ मौके पर पहुंचकर सिक्योरिटी कंपनी की टीम के साथ एटीएम की जांच की।
पीएनबी के काटे गए एटीएम का निरीक्षण करते मैनेजर सुभाष सैनी अन्य अधिकारी।
आरबीआई की गाइडलाइंस चेक कर लेंगे सख्त एक्शन
^पीएनबीके जिस एटीएम से साढ़े 17 लाख रुपये चोरी किए गए हैं उस एटीएम पर सुरक्षा बंदोबस्त कमजोर दिखाई दिए हैं। वहां सीसीटीवी नहीं था और ही हूटर। एटीएम पर रात को गार्ड भी तैनात नहीं था। ऐसे में सुरक्षा बंदोबस्तों बारे आरबीआई की गाइडलाइंस को चेक करके जिसकी भी लापरवाही सामने आएगी उसके खिलाफ कार्रवाई होगी।\\\'\\\' विक्रमजीतसिंह, एसएचओ, सदर थाना टोहाना।
कार्रवाई के लिए पुलिस खंगाल रही गाइडलाइंस
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva